સુબ્રહ્મણ્ય અષ્ટકમ કરાવલંબ સ્તોત્રમ

હે સ્વામિનાથ કરુણાકર દીનબંધો,
શ્રીપાર્વતીશમુખપંકજ પદ્મબંધો |
શ્રીશાદિદેવગણપૂજિતપાદપદ્મ,
વલ્લીસનાથ મમ દેહિ કરાવલંબમ || 1 ||

દેવાદિદેવનુત દેવગણાધિનાથ,
દેવેંદ્રવંદ્ય મૃદુપંકજમંજુપાદ |
દેવર્ષિનારદમુનીંદ્રસુગીતકીર્તે,
વલ્લીસનાથ મમ દેહિ કરાવલંબમ || 2 ||

નિત્યાન્નદાન નિરતાખિલ રોગહારિન,
તસ્માત્પ્રદાન પરિપૂરિતભક્તકામ |
શૃત્યાગમપ્રણવવાચ્યનિજસ્વરૂપ,
વલ્લીસનાથ મમ દેહિ કરાવલંબમ || 3 ||

ક્રૌંચાસુરેંદ્ર પરિખંડન શક્તિશૂલ,
પાશાદિશસ્ત્રપરિમંડિતદિવ્યપાણે |
શ્રીકુંડલીશ ધૃતતુંડ શિખીંદ્રવાહ,
વલ્લીસનાથ મમ દેહિ કરાવલંબમ || 4 ||

દેવાદિદેવ રથમંડલ મધ્ય વેદ્ય,
દેવેંદ્ર પીઠનગરં દૃઢચાપહસ્તમ |
શૂરં નિહત્ય સુરકોટિભિરીડ્યમાન,
વલ્લીસનાથ મમ દેહિ કરાવલંબમ || 5 ||

હારાદિરત્નમણિયુક્તકિરીટહાર,
કેયૂરકુંડલલસત્કવચાભિરામ |
હે વીર તારક જયાજ઼્મરબૃંદવંદ્ય,
વલ્લીસનાથ મમ દેહિ કરાવલંબમ || 6 ||

પંચાક્ષરાદિમનુમન્ત્રિત ગાઙ્ગતોયૈઃ,
પંચામૃતૈઃ પ્રમુદિતેંદ્રમુખૈર્મુનીંદ્રૈઃ |
પટ્ટાભિષિક્ત હરિયુક્ત પરાસનાથ,
વલ્લીસનાથ મમ દેહિ કરાવલંબમ || 7 ||

શ્રીકાર્તિકેય કરુણામૃતપૂર્ણદૃષ્ટ્યા,
કામાદિરોગકલુષીકૃતદુષ્ટચિત્તમ |
ભક્ત્વા તુ મામવકળાધર કાંતિકાન્ત્યા,
વલ્લીસનાથ મમ દેહિ કરાવલંબમ || 8 ||

સુબ્રહ્મણ્ય કરાવલંબં પુણ્યં યે પઠન્તિ દ્વિજોત્તમાઃ |
તે સર્વે મુક્તિ માયાન્તિ સુબ્રહ્મણ્ય પ્રસાદતઃ |
સુબ્રહ્મણ્ય કરાવલંબમિદં પ્રાતરુત્થાય યઃ પઠેત |
કોટિજન્મકૃતં પાપં તત્‍ક્ષણાદેવ નશ્યતિ ||

Web Url: http://www.vignanam.org/veda/subrahmanya-ashtakam-karavalamba-stotram-gujarati.html